ประเดือนมาวันที่23สค มีเพศสัมพันธ์วันที่31สค มีการถุงยางขาดกินยาคุมฉุนเฉินภายใน30นาทีมีโอกาสท้องไหม จะรู้ได้เร็วที่สุดเมื่อไหร่ แล้วถ้ามีการท้องไม่พร้อมขึ้นมาจริงๆมีการแก้ไขได้อย่างเร็วที่สุดด้วยวิธีใดได้บางครับ
สวัสดีค่ะ หากประจำเดือนมาวันที่ 23 ส.ค. แล้วได้มีเพศสัมพันธ์วันที่ 31 ส.ค. เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่าน้อยอยู่ อย่างไรก็ตาม หากเป็นยาคุมฉุกเฉินชนิดที่มี 2 เม็ดใน 1 แผง ก็อย่าลืมทานเม็ดที่ 2 หลังจากทานยาเม็ดแรกไปแล้วภายใน 12 ชั่วโมงด้วยค่ะส่วนการที่จะทราบว่าจะมีการตั้งครรภ์หรือไม่นั้น จะตรวจได้เมื่อผ่านไปซักประมาณ 2 สัปดาห์ก่อนค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ